סרינה ויכמן

סרינה ויכמן (הולנדית: Sarina Wiegman;‏ נולדה ב-26 באוקטובר 1969) היא כדורגלנית עבר ומאמנת כדורגל הולנדית שמאמנת את נבחרת אנגליה בכדורגל נשים. כמאמנת, הובילה את נבחרת הולנד בכדורגל נשים לזכייה באליפות אירופה 2017 ולסגנות בגביע העולם 2019 ואת נבחרת אנגליה לזכייה באליפות אירופה 2022. בעקבות הישגיה קיבלה ויכמן שלוש פעמים את פרס מאמנת השנה בעולם בכדורגל נשים. ויכמן שיחקה כדורגל מגיל צעיר ועברה בין קבוצות של בנים ובנות. ב-1987 הצטרפה לקבוצת KFC '71 וזכתה איתה בגביע ההולנדי. ב-1988, במהלך השתתפותה בטורניר ההזמנה בכדורגל נשים שנערך בסין, פגשה במאמן ארצות הברית שהזמין אותה לבוא ללמוד באוניברסיטת קרוליינה הצפונית בצ'אפל היל - שנחשבה באותן שנים לאוניברסיטה עם קבוצת כדורגל הנשים הטובה ביותר בליגת ה-NCAA. ויכמן הסכימה ושיחקה באותן שנים לצד שחקניות כמו מיה האם, קרלה אוברבק ו-קריסטין לילי. ב-1989 זכתה הקבוצה באליפות ליגת המכללות (ה-NCAA). ב-1994 הצטרפה לקבוצת טר ליד בהולנד וזכתה איתה לאורך השנים בשתי אליפויות וגביע אחד. פרשה ממשחק פעיל ב-2003 כשהייתה בהריון עם ביתה השנייה. ויכמן זומנה לנבחרת כבר בגיל 16 ואת משחק הבכורה שלה ערכה בשנת 1987, בגיל 17, מול נבחרת נורווגיה. היא השתתפה בטורניר ההזמנה בכדורגל נשים ב-1988 וגם במוקדמות אליפות אירופה בשנים 1989, 1991, 1993 שם הגיעה עם נבחרתה לרבע הגמר אך מעולם לא העפילה לטורניר הגמר עצמו. במהלך השנים שיחקה 104 משחקים במדי הנבחרת כשבחלקם הייתה קפטנית הנבחרת. היא הייתה השחקנית ההולנדית הראשונה עם 100 הופעות במדי הנבחרת ואף זכתה להוקרה על כך כולל מגן שניתן לה על ידי מאמן נבחרת הגברים לואי ואן חאל. בהמשך הסתבר כי 5 ממשחקי הנבחרת בהם שותפה לא היו מול נבחרות ששייכות לפיפ"א ולכן נרשמו לזכותה באופן רשמי 99 רק הופעות במדי הנבחרת. ויכמן החלה בקריירת האימון שלה בשנת 2006 בקבוצת טר ליד שם סיימה את הקריירה ככדורגלנית. היא הובילה את הקבוצה לזכייה באליפות ובגביע ההולנדי. ב-2007 עברה לאמן את ADO Den Haag שהייתה אחת הקבוצות המייסדות של הליגה ההולנדית המקצוענית שקמה בשנה זו. ב-2012 הובילה את הקבוצה לזכייה באליפות ובגביע וזכתה בגביע נוסף בשנה העוקבת. ב-2014 מונתה לעוזרת מאמן נבחרת הולנד ובמקביל סיימה הכשרתה כמאמנת מוסמכת. בשנים אלו מונתה לתקופות קצרות כמאמנת זמנית של הנבחרת וגם שימשה בפרק זמן מסוים כעוזרת המאמן בקבוצת הגברים ספרטה רוטרדם. ב-2017 מונתה באופן רשמי למאמנת הנבחרת והובילה אותה לזכייה היסטורית באליפות אירופה שנערכה בהולנד בשנה זו. שנתיים מאוחר יותר הובילה את הולנד על למקום השני בגביע העולם. לאחר הישגים אלו נבחרה כמאמנת השנה בעולם בשנים 2017 ו-2020. ב-2021 עברה לאמון את נבחרת אנגליה לקראת טורניר היורו ב-2022 שהתקיים באנגליה והובילה את הנבחרת לזכייה היסטורית בתואר. עבורה הייתה זו זכייה שנייה ברציפות. ויכמן החלה לשחק בגיל צעיר מאוד וכבר בגיל 6 הצטרפה לקבוצת כדורגל של בנים. בהמשך שיחקה בקבוצת בנות, המשיכה ככדורגלנית בהולנד, למדה ושיחקה במכללה בארצות הברית. במקביל להיותה כדורגלנית עבדה כמורה לחינוך גופני. היא נשואה למרטין גלוצבך ולהם שתי בנות. KFC '71 הגביע ההולנדי 1986/1987 מכללת צפון קרוליינה אליפות ליגת המכללות NCAA 1989 טר ליד אליפות הליגה ההולנדית 2000/2001, 2002/2003 הגביע ההולנדי 2000/2001 טר ליד אליפות הליגה ההולנדית 2006/2007 הגביע ההולנדי 2006/2007 ADO Den Haag אליפות הליגה ההולנדית המקצוענית 2011/2012 הגביע ההולנדי 2011/2012, 2012/2013 נבחרת הולנד אליפות אירופה בכדורגל נשים 2017 סגנית הגביע העולמי 2019 נבחרת אנגליה אליפות אירופה בכדורגל נשים 2022 גביע ארנולד קלארק 2022 מאמנת הנשים הטובה בעולם: 2017, 2020, 2022 אבירת מסדר הכבוד ההולנדי בשנת 2017 מדיה וקבצים בנושא סרינה ויכמן בוויקישיתוף סרינה ויכמן, ברשת החברתית אקס (טוויטר) סרינה ויכמן, ברשת החברתית אינסטגרם סרינה ויכמן, באתר Soccerdonna (בגרמנית) סרינה ויכמן, באתר Soccerway סרינה ויכמן, באתר WorldFootball.net סרינה ויכמן, באתר FootballDatabase.eu ליאור ברטל, ‏ראש ללביאות: סרינה ויחמן הגיעה לנבחרת אנגליה בשביל לא פחות מזכייה ביורו, באתר דבר העובדים בארץ ישראל, 26 ביולי 2022 אוריאל דסקל, אלופת אירופה החדשה בכדורגל נשים - סיפור ההצלחה של המאמנת ההולנדית, באתר כלכליסט, 2 באוגוסט 2022 יאיר קטן, המיוחדת: הילדה שהתחזתה לבן כדי לשחק כדורגל הפכה למאמנת הגדולה בעולם, באתר ynet, 2 באוגוסט 2022